Bérleti szerződés

**a Pécsi Tudományegyetem szervezeti egységei között (műtárgyakra vonatkozó)**

Amely létrejött egyfelől a **Pécsi Tudományegyetem Művészeti Kar**

címe: …………………

 Képviseletre jogosult: dr. Lengyel Péter dékán

 mint bérbeadó (a továbbiakban: **„Bérbeadó”**)

másfelől a **Pécsi Tudományegyetem …………**szervezeti egység neve**…………**

címe: …………………

Képviseletre jogosult: ……………név…………., …………beosztás…………..

 mint bérlő (a továbbiakban: **„Bérlő*”***

(a továbbiakban külön-külön: Fél, együttesen: Felek) között az alulírott napon és helyen, az alábbi feltételekkel:

1./Felek rögzítik, hogy a Pécsi Tudományegyetem Művészeti Kar Doktori Iskola gyűjteményébe tartoznak az alábbi műtárgy(ak):

* a műtárgy megnevezése, leírása: …………………
* a műtárgy megnevezése, leírása: …………………
* a műtárgy megnevezése, leírása: …………………
* a műtárgy megnevezése, leírása: …………………

(a továbbiakban: műtárgy(ak)).

2./ Bérbeadó bérbe adja, Bérlő pedig bérbe veszi a fenti 1./ pontban megjelölt műtárgy(ak) a jelen bérleti szerződés mindkét Fél általi aláírásának napjától tartó határozatlan / ……… évi ………… hó …… napjáig tartó határozott időre.

3./ Felek megállapodnak abban, hogy a bérleti díj összege havi ………………………….. Ft, azaz ……………………. forint, mely bérleti díj megfizetését a Bérlő havonta/félévente/évente, az adott elszámolási időszakot követő hónap 15. napjáig belső szolgáltatás elszámolásaként köteles teljesíteni.

4**./** Felek megállapodnak abban, hogy Bérlő a műtárgy(ak)at kizárólag a Pécsi Tudományegyetem  ***…………………………..*** alatti telephelyén helyezheti el, és azt kizárólag reprezentáció céljára, rendeltetésszerűen használhatja.

5./ A Bérbeadó szavatol azért, hogy a műtárgy(ak) a bérleti jogviszony teljes tartama alatt szerződésszerű használatra alkalmasak. A Bérbeadó szavatolja továbbá, hogy harmadik személynek nincs a műtárgy(ak)ra vonatkozóan olyan joga, mely a Bérlőt a használatban korlátozza vagy megakadályozza.

6./ Felek megállapodnak abban, hogy Bérlő a műtárgyat/műtárgyakat a jelen bérleti szerződés hatálybalépésének napját követő 3 napon belül saját költségén, a 4./ pontban meghatározott helyszínre szállítja. A műtárgy(ak) feletti kárveszélyviselési kötelezettség az átadás-átvétellel száll át a Bérlőre, abban az esetben is, ha a műtárgy(ak) elszállítása fuvarozó közbejöttével történik.

7./ Bérlő kijelenti, hogy Bérbeadónak műtárgy(ak) tárolására, rendeltetésszerű használatára és állagmegóvására vonatkozó tájékoztatását és kioktatását megértette és azokat tudomásul vette, azok betartására kötelezettséget vállal. A Bérlő kijelenti, hogy azok megszegéséből eredő károk megtérítéséért teljes körű felelősséget vállal.

8./ A Bérlő felelős minden olyan kárért, mely a rendeltetésellenes vagy szerződésellenes használat következménye, beleértve a tűzrendészeti, balesetvédelmi és egészségügyi szabályok megszegésének következményeit is.

9./ A Bérbeadó jogosult a Bérlő szükségtelen háborítása nélkül a használatot ellenőrizni. Bérbeadó követelheti a rendeltetésellenes, szerződésellenes használat azonnali megszüntetését és ebből eredő kárának megtérítését. Ha a Bérlő a Bérbeadó felhívása ellenére folytatja a nem rendeltetésszerű vagy a szerződésnek egyébként nem megfelelő használatot, a Bérbeadó jogosult a szerződést azonnali hatállyal felmondani.

10./ A Bérlő a Bérbeadó előzetes írásbeli engedélye nélkül a műtárgy(ak) állagát érintő beavatkozást nem végezhet.

11./ A Bérlő a műtárgy(ak)at a Bérbeadó írásbeli hozzájárulása nélkül nem jogosult albérletbe, vagy harmadik személy részére használatba adni.

12./ A Felek a bérleti szerződés hatályának és megszűnésének kapcsán rögzítik, hogy:

* a bérleti szerződést annak mindkét Fél általi aláírása napjától kezdődő határozatlan időre kötik,
* a bérleti szerződés kizárólag közös megegyezéssel, írásban módosítható.
* bármelyik Fél jogosult a szerződést 30 napos felmondási határidővel felmondani (rendes felmondás).
* a Felek megállapodnak abban, hogy bármelyik Fél jogosult a másik Fél súlyos szerződésszegése esetén a szerződést a másik Félhez intézett egyoldalú, írásos, indokolással ellátott jognyilatkozatával, azonnali hatállyal felmondani.

13./ Felek megállapodnak abban, hogy Bérlő a jelen szerződés megszűnése esetén, a megszűnés napján saját költségén és kárveszély viselésének terhe mellett a szerződés tárgyát képező műtárgy(ak)at a Bérbeadó 7622 Pécs, Zsolnay Vilmos u. 16.   szám alatti telephelyére visszaszállítja, és azokat Bérbeadónak hiánytalanul, sérülésmentes állapotban visszaadja.

14./ Bérlő vállalja, hogy a jelen szerződés hatálya alatt a műtárgy(ak)at eseti kiállításokra, a PTE MK Doktori Iskola reprezentációs céljaira mindenkor térítésmentesen a Bérbeadó rendelkezésére bocsátja.

15./ A művek károsodása esetén Bérlő vállalja, hogy a kár tényét *két munkanapon belül* a Bérbeadónak bejelenti.

16./ Felek közös kötelezettsége, hogy a megállapodás teljesülése érdekében fokozott együttműködést alakítsanak ki, és a felmerülő problémákat a döntésre feljogosított képviselőik útján egymással rendezzék.

 Szerződő felek együttműködésre feljogosított képviselői:

 **……………………** részéről: **………………..** (telefon: ………………, e-mail: …………………….)

 **……………………** részéről: **………………..** (telefon: ………………, e-mail: …………………….)

 A Felek kijelentik, hogy ismerik és alkalmazzák az információs önrendelkezési jogról és az információszabadságról szóló 2011. évi CXII törvényt, és a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK irányelv hatályon kívül helyezéséről szóló Európai Parlament és a Tanács (EU) 2016/679 rendeletét (GDPR). Felek a GDPR 6. cikk (1) e) pontja szerint közfeladat végrehajtása érdekében továbbítják és kezelik a szerződésen szereplő kapcsolattartók, szerződés teljesítésében résztvevő személyek személyes adatait a szerződéssel összefüggő kapcsolattartáshoz, jelen szerződésben vállalt kötelezettségek teljesítéséhez, mint adatkezelési célhoz szükséges mértékben és ideig. Ezen adatok tekintetében mindkét Fél önálló adatkezelőnek minősül. Felek kötelezettséget vállalnak a személyes adatok GDPR-nak megfelelő kezelésére, amelynek betartásáért a saját adatkezelésük vonatkozásában önállóan felelnek.

 A kapcsolattartók, illetve a teljesítésigazoló személyében bekövetkező esetleges változásokról a Felek haladéktalanul írásban, a Pécsi Tudományegyetem belső postai, vagy elektronikus levelező rendszerén keresztül kötelesek tájékoztatni egymást. A tájékoztatás tudomásulvételét a másik Fél köteles haladéktalanul, írásban visszaigazolni. Ettől az időponttól kezdődően a kapcsolattartónak, illetve teljesítésigazolónak az újonnan bejelentett személy minősül. Felek megállapodnak abban, hogy a kapcsolattartók és a teljesítésigazoló személyének megváltozására vonatkozó bejelentése és annak visszaigazolása nem minősül a megállapodás módosításának.

A Felek megállapodnak abban, hogy minden, a jelen megállapodás keretében egymásnak küldött értesítésnek írott levél, vagy e-mail formában, a Pécsi Tudományegyetem belső postai, vagy elektronikus levelezési rendszerén keresztül kell történnie. A Felek közti levelezés nyelve: magyar.

17./ A Felek tisztában vannak azzal, hogy jelen megállapodás közöttük, nem, mint önálló jogalanyok között, hanem mint a Pécsi Tudományegyetem szervezeti egységei között létrejött belső megállapodás, amely célja a Pécsi Tudományegyetem gazdálkodási körébe tartozó ügylet dokumentálása (a Felek közötti feladatmegoszlás, időpontok, határidők, összegek, elszámolási mód), de ahhoz önálló joghatás nem fűződik, jogi kötelező ereje nincs, a megállapodásból eredő jogosultságok és kötelezettségek jogi úton nem kikényszeríthetőek.

18./ A jelen belső megállapodás teljesítéséből eredő esetleges viták kizárólag az Pécsi Tudományegyetem működésére vonatkozó munkaügyi és belső szervezeti szabályozása (SZMSZ, a vonatkozó mellékletei, az egyéb szabályzatok és utasítások) szerint rendezhetőek.

A megállapodásban nem, vagy nem kellő részletességgel szabályozott kérdésekben a hatályos Ptk. rendelkezései az irányadóak.

Felek a jelen megállapodást, mely négy egymással egyező példányban készült, és amelyből kettő-kettő példány a Bérbe adót és a Bérlőt illet meg, elolvasták, megértették, majd, mint akaratukkal mindenben megegyezőt, jóváhagyólag írták alá.

Pécs, 20 ………………… Pécs, 20 …………………

|  |  |
| --- | --- |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**PÉCSI TUDOMÁNYEGYETEM****Művészeti Kar**képviselő: dr. Lengyel Péter  dékán…………………………………………… …………név………szakmai ellenjegyző…………………………………………..…………név………pénzügyi ellenjegyző | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**PÉCSI TUDOMÁNYEGYETEM****……………szervezeti egység neve………………**képviselő: …………neve…………….…………….beosztása……………. |